**FIȘA MĂSURII M 3.5.**

**Denumirea măsurii: *”Sprijin pentru crearea de activități non-agricole în teritoriul GAL***”

**CODUL Măsurii: M 3.5.**

**Măsura / DI: M 3.5. / 6A**

**Tipul măsurii:** □INVESTIȚII

□ SERVICII

**× SPRIJIN FORFETAR**

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

**1.1. Scurtă justificare și corelare cu analiza SWOT**

În prezent există disparități profunde între teritoriul GAL Inima Giurgiului – Țara Neajlovului și a Câlniștei și zonele urbane în ceea ce privește mediul de afaceri, ca urmare a slabei dezvoltări a infrastructurii, a lipsei resurselor financiare și a nivelului redus de pregătire antreprenorială.

Analiza teritoriului a relevat o slabă dezvoltare a mediului de afaceri, determinată de numărul redus al întreprinderilor existente, canalizarea acestora cu preponderență către comerț și o reprezentare redusă a sectorului de servicii și a industriei prelucrătoare. Acest aspect atrage după sine o capacitate redusă a teritoriului de a asigura necesarul de locuri de muncă pentru forța de muncă existentă, ceea ce determină, conform indicatorilor analizați, o migrare a persoanelor active către centrele urbane sau către alte state membre ale Uniunii Europene.

Este evident astfel, că în condițiile încetinirii dezvoltării economice ca urmare a crizei generate de pandemia de COVID 19 și accesului dificil la capital pentru cele mai multe întreprinderi din mediul rural și implicit și din teritoriul GAL, sprijinul pentru crearea și dezvoltarea unor noi activități non-agricole sunt esențiale pentru dezvoltarea și competitivitatea zonei GAL-ului, cu atât mai mult cu cât în timpul consultărilor din teritoriu a reieșit nevoia specifică de stimulare și sprijinirea inițiativelor private, în toate domeniile de activitate.

De asemenea, în urma consultării actorilor locali, a reieșit nevoia promovării și valorificării potențialului teritoriului GAL și încurajarea activităților turistice și agroturistice.

Tipurile de acțiuni necesare creării de activități neagricole în teritoriul GAL, identificate de actorii locali și alți factori interesați participanți la consultările publice se concretizează într-o măsură de finanțare pentru susținerea creării de întreprinderi non-agricole în teritoriul GAL și încurajarea inițiativelor de afaceri promovate de tineri, prin pătrunderea tinerilor în managementul întreprinderilor, acesta fiind grup cu risc de migrare în zona urbană dacă nu își găsește un loc de muncă adecvat în teritoriul GAL.

Prin sprijinul pus la dispoziție prin intermediul prezentei sub-măsuri se urmărește rezolvarea problemelor identificate în mediul de afaceri local, prin crearea premiselor necesare favorizării creării activităților non-agricole și respectiv dezvoltarea de noi activități de către agenții economici în cadrul teritoriului.

**1.2. Obiectiv(e) de dezvoltare rurală: *c).* *obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.***

**1.3. Obiectiv(e) specific(e) al(e) măsurii M 3.5.: *creșterea numărului de întreprinderi ce desfășoară activități non-agricole; diversificarea activităților non-gricole desfășurate în teritoriu;*** s***timularea inițiativelor antreprenoriale, în special de către tineri;*** ***crearea de noi locuri de muncă și menținerea celor existente în localitățile din teritoriu;*** ***reducerea migrației forței de muncă existente la nivelul teritoriului;*** ***creșterea valorii adăugate în activități non-agricole și de turism;*** ***crearea și diversificarea serviciilor pentru populația rurală prestate de către micro-întreprinderi;*** ***crearea, îmbunătățirea și diversificarea infrastructurii și serviciilor turistice.***

**1.4.** **Măsura contribuie la prioritatea/prioritățile prevăzute la art. 5, Reg. (UE) nr. 1305/2013:** ***P6 „Promovarea incluziunii sociale, a reducerii sărăciei și a dezvoltării economice în zonele rurale.”***

**1.5. Măsura corespunde obiectivelor art. 19, alin (1), lit (a), pct. (ii) din Reg. (UE) nr. 1305/2013**

**1.6. Măsura contribuie la Domeniul de intervenție** ***6A) Facilitarea diversificării, a înființării și a dezvoltării de întreprinderi mici, precum și crearea de locuri de muncă.***

**1.7. Măsura contribuie la obiectivele transversale ale Reg. (UE) nr. 1305/2013: *mediu, clima si inovare***, în conformitate cu art. 5, Reg. (UE) nr. 1305/2013.

Mediu și climă: proiectele propuse în cadrul acestei măsuri vor urmări permanent organizarea reglementărilor, responsabilităţilor şi resurselor cu scopul de a diminua/elimina efectele negative asupra mediului, prin asigurarea unui comportament care să se armonizeze cu mediul în managementul și implementarea proiectelor și în conformitate cu prevederile OUG nr. 195/2005 privind protecția mediului și legislația conexă privind autorizarea lucrărilor de construcții.

Inovare : prin această măsura se vor putea diversifica activitățile economice din teritoriul GAL și vor fi deschise noi oportunități și posibilități pentru adoptarea de metode noi și utilizarea de tehnologii inovatoare.

Măsura vizează încurajarea și susținerea turismului rural, în toate formale sale.

**1.8. Complementaritatea cu alte măsuri din SDL: M3.1. (DI 6A)**

**1.9. Sinergia cu alte măsuri din SDL:** **M3.2., M3.3., M3.4., M3.6 (DI 6B)**

Toate aceste măsuri contribuie la realizarea Priorității 6: Promovarea incluziunii sociale, a reducerii sărăciei și a dezvoltării economice în zonele rurale.

**2. Valoarea adăugată a măsurii**

Principalul scop al măsurii este acela de a promova crearea unor noi activități economice în teritoriul GAL Inima Giurgiului – Țara Neajlovului și a Câlniștei care să ofere oportunități de diversificare ce nu țin de specificul agricol al zonei, prin:

* Identificarea unor soluții locale inovative pentru problemele existente la nivel local;

• Crearea de noi locuri de muncă;

• Implementarea de actiuni „prietenoase cu mediul”;

• Dotarea cu echipamente si utilaje care sa permita desfasurarea activitatilor de productie si servicii

Proiectele selectate vor contribui la stimularea inovării prin activităţile economice nou înfiinţate, prin contribuţia adusă la dezvoltarea resurselor umane, prin crearea de locuri de muncă şi combaterea sărăciei. Investiţiile realizate în cadrul acestei măsuri vor fi din categoria celor „prietenoase cu mediul”, actiunile implementate in teritoriu vor avea un rol deosebit in intelegerea si asumarea unor angajamente privind protectia mediului, precum si a unor actiuni de adaptare la efectele schimbarilor climatice, prin promovarea de practici si tehnologii cu emisii reduse de gaze nocive si identificarea de noi surse de energie regenerabila. Stimularea activităților de producție si servicii, serviciilor de agro-turism si baze de agrement va creşte gradul de atractivitate al zonelor rurale, reducând astfel tendința rezidenților de a migra spre mediul urban în căutarea unor noi oportunități socio-economice. Prin aceasta masura va fi rezolvata problema lipsei de capital existenta la nivelul teritoriului GAL Inima Giurgiului – Țara Neajlovului și a Câlniștei care impiedica dezvoltarea activităților nonagricole, eliminându-se astfel riscul abandonarii ideilor creative.

Prin sprijinirea dezvoltării unor sectoare economice cu potențial ridicat se urmărește atingerea **sustenabilității** **S**trategiei de **D**ezvoltare **L**ocală la nivelul teritoriului prin încurajarea unor operațiuni ce vor avea efecte multiplicatoare și după finalizarea implementării măsurilor propuse. Astfel, pe lângă obiectivul imediat, Strategia definește și un obiectiv pe termen lung care se referă la pregătirea condițiilor pentru un standard de viață mai ridicat pentru generațiile viitoare.

Operațiunile sprijinite în cadrul măsurii vor contribui la creșterea eficienței energetice, prin utilizarea surselor regenerabile de energie, favorizând reducerea efectelor schimbărilor climatice și contribuind la atingerea obiectivelor transversale **„mediu și climă.”**

Criteriile de selecție propuse vizează asigurarea tratamentului egal al solicitanților, o bună utilizare a resurselor financiare și direcționarea măsurilor în conformitate cu prioritățile SDL în materie de dezvoltare locală.

Valoarea adăugată a măsurii rezidă și în prioritizarea proiectelor ce propun investiții în domenii deficitare în teritoriul GAL sau ce conțin componente în domenii ce au un puternic caracter inovator, caracterizate prin dezvoltare tehnologică.

**Relevanța măsurii** în cadrul SDL

Dezvoltarea sectorului întreprinderilor mici și mijlocii este deosebit de importantă în economia teritoriului, deoarece reprezintă o sursă importantă de locuri de muncă și creează o cultură a competiției bazată pe flexibilitate și competitivitate.

Operațiunile propuse în cadrul măsurii răspund în mod integrat tuturor necesităților identificate la nivelul teritoriului***.*** Astfel, măsura integrează soluții eficiente la toate problemele semnalate la nivelul parteneriatului în ceea ce privește mediul de afaceri.

Prin complementaritatea intervențiilor propuse în cadrul prezentei măsuri cu operațiunile aferente altor măsuri din SDL se obține caracterul integrat al acesteia în definirea răspunsurilor concertate la problemele identificate.

**3. Trimiteri la alte acte legislative**

* **Recomandarea 2003/361/CE din 6 mai 2003** privind definirea micro-întreprinderilor și a întreprinderilor mici şi mijlocii.
* Regulamentul (UE) privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis.
* **Comunicarea Comisiei nr. 2008/C155/02** cu privire la aplicarea art. 87 și 88 din Tratatul CE privind ajutoarele de stat sub formă de garanții.
* **Comunicarea Comisiei nr. 2008/C14/02** cu privire la revizuirea metodei de stabilire a ratelor de referință și de actualizare.
* Linii directoare comunitare privind ajutorul de stat pentru salvarea și restructurarea întreprinderilor aflate în dificultate.
* **Legii nr. 346/2004** privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare.
* **Ordonanță de urgență nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare.
* **Ordonanță de urgență nr. 142/2008** privind aprobarea Planului de amenajare a teritoriului național.

**4. Beneficiari direcți/indirecți (grup țintă)**

**Beneficiari direcți:**

**-** **Fermieri** sau **membrii unor gospodării agricole** care îşi diversifică activitatea de bază agricolă prin dezvoltarea unei activităţi non-agricole în teritoriul GAL în cadrul întreprinderii deja existente, încadrabile în micro‐întreprinderi şi întreprinderi mici, cu excepţia persoanelor fizice neautorizate.

- micro-întreprinderi și întreprinderi mici existente din teritoriul GAL, care își propun activități non-agricole, pe care nu le-au mai efectuat până la data aplicării pentru sprijin;

- micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 2 ani (start-ups)

**Beneficiari indirecți:**

- populația activă aflată în căutarea unui loc de muncă;

- întreaga populație din teritoriu care va avea acces la servicii și/sau produse locale.

**5. Tip de sprijin**

Sprijinul va fi acordat sub forma de sumă forfetară pentru finanțarea de noi activități nonagricole în teritoriul GAL pe baza unui plan de afaceri

**6. Tipuri de acțiuni eligibile și neeligibile**

Sprijinul se acordă în vederea implementării Planului de Afaceri asumat. Toate cheltuielile propuse în Planul de Afaceri, inclusiv capitalul de lucru și activitățile relevante pentru implementarea corectă a acestuia pot fi eligibile, indiferent de natura acestora.

**Acțiuni eligibile:**

Investiții pentru **producerea și comercializarea produselor non-agricole**:

* fabricarea produselor textile, îmbrăcăminte, articole de marochinărie, articole de hârtie și carton;
* fabricarea produselor chimice, farmaceutice;
* activități de prelucrare a produselor lemnoase;
* fabricare produse electrice, electronice,
* producerea de produse electrice, electronice, și metalice, mașini, utilaje și echipamente, producția de carton etc.

Investiții pentru **activități meșteșugărești**:

* activități de artizanat și alte activități tradiționale non-agricole (olărit, brodat, prelucrarea manuală a fierului, lânii, lemnului, pielii etc.)

Investiții legate de **furnizarea de servicii**:

* servicii medicale, sociale, sanitar-veterinare;
* servicii de reparații mașini, unelte, obiecte casnice;
* servicii de consultanță, contabilitate, juridice, audit;
* activități de servicii în tehnologia informației și servicii informatice;
* servicii tehnice, administrative, etc.

Investiții pentru infrastructură în **unitățile de primire turistică de tip agro-turistic**, proiecte de activități de agrement;

Investiții pentru **producția de combustibil din biomasă** (ex.: fabricare de peleți și brichete) în vederea comercializării.

Tipurile de operaţiuni şi cheltuieli eligibile vor fi în conformitate cu Lista codurilor CAEN eligibile pentru finanţare în cadrul Mãsurii 3.5, care va constitui Anexă la Ghidul solicitantului.

**Acțiuni neeligibile:**

* Prestarea de servicii agricole;
* Procesarea și comercializarea produselor prevăzute în Anexa 1 din Tratat;
* Producția de electricitate din biomasă ca și activitate economică.
* Cheltuieli neeligibile generale, conform prevederilor din Cap. 8.1 din PNDR.

**7. Condiții de eligibilitate**

* Solicitantul trebuie să se încadreze în categoria beneficiarilor eligibili și să aibă sediul social și punctul/punctele de lucru în teritoriul GAL;
* Toate cheltuielile aferente implementării proiectului trebuie să fie efectuate pe teritoriul GAL; ca excepție, pentru proiectele de servicii de formare profesională, informare și organizare evenimente, cheltuielile pot fi eligibile și pentru acțiuni realizate în afara teritoriului GAL, dacă beneficiul sprijinului de adresează teritoriului GAL;
* Să prezinte un plan de afaceri pentru desfășurarea activităților neagricole;
* Implementarea planului de afaceri trebuie să înceapă în cel mult 6 luni de la data notificării de primire a sprijinului;
* Obiectivul trebuie să se încadreze în cel puțin una dintre tipurile de activități sprijinite prin măsură.
* Solicitantul să nu fi beneficiat de finanțare pentru măsura complementară din cadrul SDL M3.1/6A. sau măsurile 6.2, 6.4 din PNDR.

Alte angajamente : planul de afaceri trebuie să includă dovada desfășurării activităților comerciale prin producția comercializată sau prin activitățile prestate în procent de minimum 10% din valoarea primei tranșe de plată.

**8. Criterii de selecție**

**1.** Principiul prioritizării activităților realizate.

2. Principiul stimulării dezvoltării durabile, prin proiecte ce vizează măsuri de îmbunătățire a calității mediului înconjurător și de creștere a eficienței energetice.

3. Principiul privind maturitatea proiectului depus

4. Principiul favorizării utilizării noilor tehnologii, prin proiecte ce vizează investiții în echipamente tehnologice și echipamente IT, inclusiv software-ul aferent.

*Notă: Modalitatea de punctare a fiecărui criteriu de selecție va fi detaliată în Ghidul Solicitantului pentru această Măsură, în apelurile de selecție aferente fiecărei sesiuni de depunere de proiecte și în fișa de evaluare aferentă măsurii și vor respecta prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.Prioritizarea se va face în funcție de contribuția adusă la atingerea obiectivelor și indicatorilor din SDL.*

**9. Sume (aplicabile) și rata sprijinului**

Sprijin public nerambursabil 40 000 de euro/proiect, finanțat din fonduri FEADR (tranziție).

Sprijinul public nerambursabil va respecta prevederile R (CE) nr. 1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.

Sprijinul pentru înființarea de activități nonagricole în teritoriul GAL se va acorda, sub formă de primă, în două tranșe astfel:

- 75% din cuantumul sprijinului la semnarea deciziei de finanțare;

- 25% din cuantumul sprijinului se va acorda cu condiția implementării corecte a planului de afaceri, fără a depăși cinci ani de la semnarea deciziei de finanțare.

Perioada de implementare a Planului de Afaceri este de maximum 3 ani și include controlul implementării corecte precum și plata ultimei tranșe.

În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate.

**10. Indicatori de monitorizare**

**-** **Numărul de locuri de muncă create**

**- Numărul total de întreprinderi sprijinite**

**- Numărul de proiecte ce au componente de protecție a mediului**

**- Cheltuială publică totală : 320000,00 euro, fonduri FEADR T (tranziție)**